Aafangs 2018 het si as Huushälteri Darja näbe Claudius Körber, Fritz Fenne un Robert Hunger-Bühler zue dr Bsetzig vu «Hundeherz», ere Biineadapzioon vu dr glyychnamige Verzellig vum Michail Bulgakow vum Reschisseer Alvis Hermanis, im «Pfaue» vum Schauspiilhuus Züri gsii. Anne 2018 het mer si am Schauspiilhuus Züri au in dr Schauspiilprodukzioon «Sweatshop – Deadly Fashion», eme Theateroobe iber di globaal Moodiinduschty, chenne sää, wu si unter dr Reschy vum Sebastian Nübling «im großartigen Wisch-und-Kauf-Rausch» dr modäärn «Homo Zalando» daargstellt het.